กูรูแนะเกาะติดข้อมูลศก.จีน ตัวชี้นำทิศทางตลาดหุ้นไทยพรุ่งนี้
บล.ทรีนีตี้ แนะนำให้ติดตามตัวเลข PMI ภาคการผลิตเบื้องต้นของจีน ซึ่งจะเป็นตัวบ่งชี้ทิศทางของตลาดหุ้นไทย พร้อมให้แนวรับ 1,360 จุด ส่วนแนวต้าน 1,400 จุด
22 ก.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (22 ก.ย.) ทยอยย่อตัวลง หลังไม่มีปัจจัยใหม่เข้ามากระตุ้น อีกทั้งยังมีปัจจัยกดดันจากเรื่องปรับลดประมาณการกำไรของบริษัทจดทะเบียนอย่างต่อเนื่อง
นอกจากนี้ ในวันพรุ่งนี้ (23 ก.ย.) จีนจะมีรายงานตัวเลข PMI ภาคการผลิตเบื้องต้น ซึ่งหากตัวเลขดังกล่าวออกมาไม่ดีอาจจะส่งผลกระทบต่อราคาสินค้าโภคภัณฑ์ให้ปรับตัวลงได้ ด้านตลาดหุ้นอื่นในภูมิภาคเอเชียวันนี้เคลื่อนไหวทั้งในแดนบวก-ลบ
แนวโน้มการลงทุนในวันพรุ่งนี้ แนะนำให้ติดตามตัวเลข PMI ภาคการผลิตเบื้องต้นของจีน ซึ่งจะเป็นตัวบ่งชี้ทิศทางของตลาดหุ้นไทย พร้อมให้แนวรับ 1,360 จุด ส่วนแนวต้าน 1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KTB ปิดที่ 17.30 บาท ลดลง 0.50 บาท
JAS ปิดที่ 5.75 บาท ไม่เปลี่ยนแปลง
PTT ปิดที่ 250.00 บาท ลดลง 6.00 บาท
ADVANC ปิดที่ 230.00 บาท ลดลง 4.00 บาท
CK ปิดที่ 27.50 บาท เพิ่มขึ้น 0.50 บาท
 
ที่มา: สำนักข่าวอินโฟเควสท์